拉普兰战争

拉普兰战争（；；、），指个是纳粹德国搭芬兰之间来勒1944年9月到1945年4月打个对抗战，因发生拉芬兰最北个省份拉普兰区而得名。

德国帮芬兰从1941年开始就一直来勒打苏联个继续战争里向并肩作战，必过英国也同苏联立勒一道。1944年，德军节节败退，苏军发起反攻，9月19号苏芬双方签订莫斯科停战协定，里向要求芬兰终止帮纳粹德国个外交关系，1944年9月15号以後对滞留芬兰个德军驱逐出境或者去除武装。德国国防军发动桦木行动拿物资转移到挪威，来勒拉普兰实施焦土政策；同时苏联施压芬兰，要求伊豪慅拿德军赶出去。10月份，德军发动北极光行动，边做“三光”边转移到挪威特罗姆斯郡，1945年纳粹德国投降前结束。

拉普兰战争是二战里向北极圈战斗个支线战役，强度非常低，军事上对德芬两国个影响弗大，双方伤亡人数都有4千人左右，必过德军用来拖牢敌人个焦土作战搭地雷严重破坏拉普兰地区。

 参考